ועדת הכלכלה, כנסת 25, פרוטוקול מספר 157, 2023-06-28 00:00

דוד ביטן: התכנסנו היום לדיווח שר הנגב הגליל והחוסן הלאומי על פעילות משרדו

דוד ביטן:  אנחנו פעם בשנה – אם צריך אז יותר – אבל לפחות פעם בשנה אנחנו יושבים עם השרים על דיווח שבאחריות ועדת הכלכלה

דוד ביטן:  אז אני קודם כל מודה לשר יצחק וסרלוף

יצחק שמעון וסרלאוף: וסרלאוף

יצחק שמעון וסרלאוף:  אתה יכול לומר גם וסרלוף, זה הקיצור של וסרלאוף

דוד ביטן: אתה יודע שאני ממציא שמות, בסוף זה נתפס באנשים שתדע

קריאה: אבל דוד, איפה הסוכריות? תמיד כששר מגיע יש סוכריות

דוד ביטן: סוכריות יש לי במשרד, אני אביא לכם סוכריות, מה הבעיה? תכף אני מארגן

דוד ביטן:  אז אני ממציא שמות

דוד ביטן:  איך השם?     

יצחק שמעון וסרלאוף: וסרלאוף

דוד ביטן: וסרלאוף

דוד ביטן:  יפה

דוד ביטן:  אז בש"ס אתה לא יכול להיות?     

יצחק שמעון וסרלאוף: אני חצי טוניסאי, אבל עדיין לא עוזר לי בש"ס אם אתה שואל

דוד ביטן: אז קודם כל תודה שבאת, פינית זמן ובאת אלינו, ואם כבר אנחנו מדברים אז קראתי היום בידיעות כתבה, אז אולי תתייחס אל זה גם כן? לא יודע מה הסיפור פה

דוד ביטן:  אז בבקשה כבוד השר

יצחק שמעון וסרלאוף: תודה רבה

דוד ביטן: אחר כך השרים יתייחסו לזה

קריאה: קידם אותנו לשרים

קריאה:  אין בעיה, אני אגיד לך אחר כך איזה משרד

דוד ביטן: כן, נכון, בבקשה כן

יצחק שמעון וסרלאוף: שלום לכולם, קודם כל חשוב לי לומר כמה דברים בנימה אישית

יצחק שמעון וסרלאוף:  אני שנה ראשונה פה בכנסת, פעם ראשונה שאני בתפקידי גם כשר ואני לאט לאט לומד את העבודה, ויש לי שותפים נהדרים, חברי הכנסת, שרים, אנשי מקצוע שנמצאים פה בכנסת ובמשרדי בנגב גליל

יצחק שמעון וסרלאוף:       אנחנו עסקנו בלמידה במשך חצי שנה הסתובבתי בשטח, אפשר לומר חרשתי את השטח, נפגשתי עם ראשי מועצות, ראשי ערים, שוחחתי, יש לי קשר רציף עם כמעט כולם, ועסקתי בלמידה, שמעתי את הצרכים, את האתגרים, מה קיבלו מענה מה לא היה מענה, איפה יש חורים, איפה יש פערים? וכך, לפי זה בנינו את תוכנית העבודה שלנו

יצחק שמעון וסרלאוף:  זו ההזדמנות גם לומר להם תודה על שותפות

יצחק שמעון וסרלאוף:       אני תמיד אמרתי ואני אומר גם כאן בוועדה, בנגב ובגליל אין קואליציה ואופוזיציה, גם לא מה שלא נראה לעין וגם מה שנראה לעין

יצחק שמעון וסרלאוף:  גם בחדרים סגורים וגם כשיש מצלמות כולם שותפים מלאים להביא להצלחה בנגב ובגליל, לצמצם פערים, להביא מנועי צמיחה ושינוי מציאות של ממש

יצחק שמעון וסרלאוף:       אני גם רוצה להודות ליושב הראש, חברי דוד ביטן, יו"ר ועדת כלכלה, אתה ותיק פה, אז גם לך יש כמובן מה להוסיף ומה לחדד לי, ואני אשמח שחברים שנמצאים פה, אחרי שאני אציג את המצגת, רואים יושב הראש לפי איך שהוא ינהל, תוך כדי, יש לכם שאלות אתם תציפו מולי, אני מבטיח לכם שכל שאלה אני אקח אותה במלוא הרצינות ואם לא תהיה לי תשובה מספקת עבור מישהו, אנחנו נלך לעשות שיעורי בית ונחזור עם תשובה מלאה

יצחק שמעון וסרלאוף:  בסופו של דבר מה שאני רוצה זה שכל מי שנמצא פה בחדר יקבל אוזן קשבת, יקבל את הסקירה בצורה הכי טובה שאפשר לקבל

יצחק שמעון וסרלאוף:       בוא נתחיל, עשינו מצגת לנוחיותכם

יצחק שמעון וסרלאוף:  אני אגע בקצרה בכל הנושאים, ואחר כך נעשה שאלות כמובן והתייחסויות

יצחק שמעון וסרלאוף:       (באמצעות מצגת)     בעבר משרד הנגב והגליל היה משרד נגב גליל ופריפריה חברתית

יצחק שמעון וסרלאוף:  במסגרת ההסכמים הקואליציוניים יצאה יחידת פריפריה חברתית למשרד הפנים, ונוספו יחידות נוספות, אתם יכולים לראות מתחת, רשות הצעירים, אגף בכיר אזרחים ותיקים, יישובי חוסן, ערים מעורבות, שכונות שנפגעו מאוכלוסיית המסתננים ויישובים מאוימים, הסדרת ההתיישבות הצעירה, הרשות לתכנון ופיתוח הכפר שעברה אלינו ממשרד החקלאות, נגע בזה בהמשך

שלום דנינו: ומה קשור לסטרוק, גם פיתוח כפרי, מה ההבדל? התיישבות כפרית?     

יצחק שמעון וסרלאוף: התיישבות כפרית, אני אגע בזה בהמשך בסוף המצגת, בוודאי שיש הבדל

דוד ביטן: ההבדל הראשון הם לא באותה מפלגה מה אתה רוצה

יצחק שמעון וסרלאוף: למרות שבהסכמים הקואליציוניים יכול להיות שנמכר אותו מוצר כמה פעמים, אבל אני לא אחראי על זה

קריאה: לגמרי יש מצב כזה

דוד ביטן: הכל יוכלו לעשות, אין מה לעשות

יצחק שמעון וסרלאוף: בכל מקרה חברות במועצות התכנון הארציות ובוועדות המחוזיות, גם בזה ניגע בקצרה ונסביר למה אנחנו התעקשנו שיהיו לנו נציגים ברמ"י ובוועדות

יצחק שמעון וסרלאוף:      טוב, הנגב והגליל: החזון של המשרד הנגב והגליל זה להפוך את אותם מקומות, את הנגב ואת הגליל למרכזים עצמאיים משגשגים, שיש בהם איכות חיים, שהם מקום בזכות איכות החיים שתהיה שם, יש בזה מקור להגירה חיובית, למניעת הגירה שלילית של בני מקום, וזה היעד המרכזי

יצחק שמעון וסרלאוף:  אם ניקח את זה קצת שלב אחד קדימה, להביא אוכלוסייה צעירה לנגב ולגליל, אוכלוסייה איכותית

יצחק שמעון וסרלאוף:  איך עושים את הדבר הזה? פה אנחנו נתחיל לגעת

יצחק שמעון וסרלאוף:       יש פערים חברתיים עצומים בין הנגב והגליל למרכז הארץ, שמונעים מאוכלוסייה להגיע למקומות הללו, ויוצרים הגירה שלילית

יצחק שמעון וסרלאוף:  המשרד, לפי עבודת מטה ועבודת שטח, כפי שאמרתי בהתחלה, זיהה שלושה מוקדים בעייתיים שצריך להתמקד בהם כדי להביא את אותה אוכלוסייה צעירה, ולהשאיר כמובן, את בני המקום

יצחק שמעון וסרלאוף:       שלוש אבנים גדולות, זה תעסוקה, תעסוקה איכותית, זה בריאות והתיישבות

יצחק שמעון וסרלאוף:  ובכל אחת מהאבנים הללו, אנחנו נוגעים, המשרד נוגע, לא מתוך מטרה להחליף משרדים אחרים, אלא מתוך מטרה לגרום להם לתעדף את המקומות הללו, אם זה עלי ידי מתן מצ'ינג, ואם זה על ידי כך שאנחנו, מתוך המשרד, מוציאים קולות קוראים ומכרזים ותוכניות שאנחנו במכחול נוגעים ובאמת מחוללים שינוי אמיתי, ומצמצמים פערים

יצחק שמעון וסרלאוף:       הדבר הראשון שאחד מפרויקטי הדגל זה הקול קורא הראשון שיצא במשרד, אולי מהראשונים בעצם, של מנועי צמיחה

יצחק שמעון וסרלאוף:  היום יש לרשויות, המון ראשי רשויות, גם לאיציק דנינו, אחיך, שהייתי אצלו, יש לראשי ערים רעיונות וחלומות גדולים אבל חסר להם תקציב כדי לממש אותם, אנחנו מתמקדים בחלומות שיודעים גם להכניס כסף ולייצר גם חלומות נוספים, ולכן המשרד תומך בעד 12 מיליון שקלים בפרויקט מחולל שינוי שיניב הכנסה לעיר, ולכן הוצאנו קולות קוראים ושמנו שם תקציב מאוד גדול של כ-160 מיליון לשנתיים, שאלו פרויקטים שראשי הערים קובעים איפה הם רוצים, איזה פרויקט טוב להם, נכון להם, כי הראייה שלי אומרת שאני לא מנחית על ראש עיר, הוא יודע יותר טוב ממני מה נכון לעיר שלו ומה יוביל לצמיחה ושגשוג

יצחק שמעון וסרלאוף:      חיזוק מטרופולינים עצמאיים

יצחק שמעון וסרלאוף:  אנחנו נקים בעזרת ה' מנהלת לחיזוק המטרופולין בבאר שבע, תעבור החלטת ממשלה, והקמת עיר מטרופולין בגליל

יצחק שמעון וסרלאוף:  עוד לא נבחרה עיר

קריאה: עיר חדשה?     

יצחק שמעון וסרלאוף: לא, יש מספיק ערים בגליל שצריכות חיזוק, עד שנקים עיר חדשה

יצחק שמעון וסרלאוף:  לקחת עיר מסוימת שיש בה הכי הרבה פוטנציאל לפיתוח, למינוף, לצמיחה, ולהתמקד בה, והיא תשפיע על כל הגזרה כולה

דוד ביטן: בחרתם עיר כבר?     

יצחק שמעון וסרלאוף: לא, אז אני בהתחלה שחשבתי שאולי אנחנו נבחר עיר, אבל אז הבנתי שזה הופך להיות אירוע שכל אחד חושב שכמובן זה אצלו הכי טוב, אז לקחנו חברה, היא תבדוק, היא תביא לנו את המסקנות, תבדוק איפה הכי כדאי לעשות, איפה זה הכי יביא למינוף ולצמיחה?      

שלום דנינו: איזה ערים התלבטתם? כרמיאל?     

יצחק שמעון וסרלאוף: אתה יודע מה, את זה אני אגיד לך בחדר, אתה יודע מה? איך שאני אצא מפה יתחילו מלחמות וקרבות, אתה יודע איך זה, וגם יתחיל פירוש רש"י ותוספות

דוד ביטן: אבל הוא דיבר על הנגב, איך הגעת לכרמיאל?     

יצחק שמעון וסרלאוף: לא, יש בנגב באר שבע, חיזוק המטרופולין בבאר שבע, ועיר מטרופולין בגליל

יצחק שמעון וסרלאוף:  יצירת מקומות תעסוקה ותעסוקה איכותית

דוד ביטן: אולי ניתן לראש פינה?     

יצחק שמעון וסרלאוף: כן, יש שם אחלה ראש מועצה אגב

יצחק שמעון וסרלאוף:       תראו, יש תעסוקה, גם חסר, אבל בוא נגיד שכשאני מדבר על תעסוקה, כשאני שם את הכותרת תעסוקה אני מדבר על תעסוקה איכותית

יצחק שמעון וסרלאוף:  להביא הייטק לנגב ולגליל, עכשיו זה נשמע סימפוזיוני כזה להביא הייטק

יצחק שמעון וסרלאוף:  להביא חברת הייטק היום לנגב ולגליל זה אירוע ברמה בינלאומית, זה אירוע מטורף, אבל אני לא מתיימר לספר סיפורים ומחפש כותרות גדולות ומפוצצות שאחר כך אין בהן ממש

יצחק שמעון וסרלאוף:  ובוא נגיד ככה, אם הייתי מתחיל הליך של להביא חברה גדולה, שאני עובד על זה אבל שוב, זה לא קונקרטי

יצחק שמעון וסרלאוף:       אז אנחנו עושים ניסיון, מתחילים בהליך ניסיוני, שאנחנו קוראים לזה שרוול הפוך

יצחק שמעון וסרלאוף:  אנחנו מאתרים חברות הייטק, פונים אליהם, שואלים אותם מה הצרכים שלכם, מה כוח האדם שאתם צריכים? מה חסר לכם? ומאתרים אנשים פוטנציאליים, כמובן יש לנו חברות בהתקשרויות איתנו שאנחנו עובדים על זה איתם, ואנחנו בודקים, מאתרים, צעירים בנגב ובגליל שהם פוטנציאליים לכך, כרגע זה בנגב, אבל בעזרת ה' כשזה יצליח זה יהיה גם בגליל

יצחק שמעון וסרלאוף:  אנחנו מדברים כרגע על הנגב המזרחי

יצחק שמעון וסרלאוף:  אנחנו מממנים את ההכשרות שלהם, נותנים את הכסף להכשרות שלהם, ואת הפיתוח של המקום שבו הם יישבו

יצחק שמעון וסרלאוף:       דבר כזה כבר קורה באופן מצומצם בירוחם, זה עובד מצוין, אנחנו מגדילים אותו ליותר מ-1,000 מקומות תעסוקה בנגב המזרחי, זה game changer, זה משהו שראשי רשויות, תרימו טלפון לדוגמה לבני ביטון מדימונה, הוא יגיד לכם זה שובר שוויון, כי שם יש, בכל הנגב והגליל, אבל שם במיוחד כי זה מרוחק, יש שם בעיה של תעסוקה ייחודית, את זה אנחנו הולכים לפתור, זה מה שיביא צעירים, זה מה שישאיר את הצעירים שם, שהם רוצים לעסוק בתעסוקה איכותית וכרגע אין להם, וזה ביצה ותרנגולת כי חברות לא יגיעו לשם, לא יקימו שם שלוחות בגלל שאין שם אוכלוסייה שמתאימה לעבודה

יצחק שמעון וסרלאוף:  אומרים אין לנו עובדים לכן התיווך הזה הוא חשוב וגם במיוחד שאנחנו מכניסים את היד לכיס, ונותנים את המימון להכשרות וגם את המימון למקום הפרונטלי שהם ישבו בו

יצחק שמעון וסרלאוף:      טוב, אני ממש אגע בקצרה בנושאים נוספים

יצחק שמעון וסרלאוף:  כמובן, יחד עם רשות החדשנות, מי שראה, 75 מיליון להקמת חמישה מרכזי חדשנות בנגב ובגליל, קידום החינוך הטכנולוגי

יצחק שמעון וסרלאוף:  אנחנו רוצים יותר חבר'ה מהנגב ובגליל ב-8200, רוצים אותם יותר ביחידות המודיעין העילית של צה"ל, ולכן צריך להתחיל את החינוך הזה מגיל צעיר

יצחק שמעון וסרלאוף:       חינוך הטכנולוגיה

יצחק שמעון וסרלאוף:  אז חינוך, כדי להביא הישגים, כדי להביא חבר'ה צעירים שבסוף מתגייסים לצה"ל, אני רוצה להביא אותם ליחידות המודיעין העילית של צה"ל, אני רוצה ליצור כבר מגיל צעיר את ההבנה במושגים הללו, במושגים של סייבר, במושגים של טכנולוגיה, של הייטק, ולכן אנחנו מפעילים כמה תוכניות כדוגמת נגבקוד, כדוגמת מצוינגב, יש עוד פרויקטים, נתתי כדוגמאות, זה מה שאנחנו עושים

אליהו ברוכי: יש גם קודים לגליל? או רק בנגב?     

יצחק שמעון וסרלאוף: עכשיו אנחנו 

אליהו ברוכי: עובדים על הקודים?     

יצחק שמעון וסרלאוף: נגבקוד, יהיה גם גליל קוד

יצחק שמעון וסרלאוף:  פשוט אני לא יודע אם יקראו לזה ככה, אבל כן, אנחנו מכוונים לשם

יצחק שמעון וסרלאוף:      קידום עסקים קטנים וזעירים, יש פחות עסקים בנגב ובגליל, יש לנו כמה פרויקטים שאנחנו עושים, אנחנו נותנים תמריצים לבעל עסק שרוצה להקים עסק, שרוצה לשדרג את העסק ולמנף אותו

יצחק שמעון וסרלאוף:  עד היום המדינה ידעה להשקיע רק בחברות גדולות, לשפוך שם כסף, אבל בעסקים הקטנים המדינה לא ידעה להשקיע

יצחק שמעון וסרלאוף:  אנחנו נותנים עד 4 מיליון שקלים לעסק שרוצה להשתדרג, עוזרים לו, מלווים אותו, נותנים לו את הגב הכלכלי הזה, זה מאוד משמעותי, וגם יש לנו קול קורא לחנויות מקוונת

שלום דנינו: אפשר לדעת איך אתם עושים את זה, את המענק הזה? מה המודל? מה הפרוצדורה? של עד 4 מיליון?     

יצחק שמעון וסרלאוף: של עד 4 מיליון לעסקים קטנים

אופיר כץ: הקול קורא יוצא לאוויר בתקווה עוד כמה שבועות, כשאנחנו רוצים שהחברות יגידו שהן פותחות שלוחה, או שהן מעבירות חלק מהמטה שלהם או גוף מרכזי מהן לנגב ולגליל אנחנו אומרים שהם יעבירו או יפתחו משרות של כמה עשרות, אני לא רוצה לנקוב במספר כי זה עוד לא נסגר, ועל זה אנחנו ניתן בין 2-4 מיליון על שיפוצים, על הכשרות, על דברים שיכולים לעזור להם במעבר הזה

יצחק שמעון וסרלאוף: נותנים להם תמריצים

שלום דנינו: אז זה לעסקים גדולים מהמרכז שתתמכו בזה, ועסקים מקומיים?     

אופיר כץ: בעסקים מקומיים אנחנו תומכים בחנויות מקוונות

יצחק שמעון וסרלאוף: הנה עכשיו באתי לומר את זה, אז חנויות מקוונות, אני רוצה שאנשים שגרים בתל אביב ידעו לרכוש מבעלי עסקים קטנים שנמצאים בנוף הגליל, נמצאים ברמת הגולן, ולכן אנחנו יצרנו קול קורא לחנויות מקוונות

יצחק שמעון וסרלאוף:  המשרד מקים להם אתר, יחד בשיתוף פעולה איתם, ומלווה אותם בכל ההליך העסקי שיוכלו לבצע רכישות ושיהיה להם שיווק לעסק שלהם משלט רחוק

יצחק שמעון וסרלאוף:       חוץ מזה שאני אומר, אתם יודעים אנחנו לא יכולים לדעת מה קורה מחר, עברנו קורונה, חנויות נסגרות, צריכות לעבוד בצורה דיגיטלית, אז ניתן להם את המענה הזה לפני שזה קורה ולא נמצא את עצמנו עם עסקים סגורים, או באירועים ביטחוניים כמובן, אנחנו מדברים על נגב גליל, זה מקומות שקרובים לספר, אז לתת להם מענה, אני חושב שזה דבר מתבקש

יצחק שמעון וסרלאוף:       רפואה

יצחק שמעון וסרלאוף:  אני מתלבט אם לגעת בפערים או שכולכם כבר מכירים אותם

יצחק שמעון וסרלאוף:  אז נגע בפער אחד

יצחק שמעון וסרלאוף:  היום בגליל יש 2

יצחק שמעון וסרלאוף: 2 רופאים ל-1,000 נפש, לעומת גוש דן, תל אביב, 5

יצחק שמעון וסרלאוף: 6 ל-1,000 נפש

יצחק שמעון וסרלאוף:  זה כמעט פי שלוש

יצחק שמעון וסרלאוף:  ניתן לכם עוד דוגמה, היום אני רוצה לקבוע תור לאף אוזן גרון בערבה, לוקח לי, אתה שומע? 69 ימים לקבוע תר לאף אוזן גרון, אתה לא יודע מה יכול להתפתח משם

יצחק שמעון וסרלאוף:  לעומת, בראשון לציון לוקח 11 ימים

יצחק שמעון וסרלאוף:  אתה בין מה זה? פערים פסיכיים

יצחק שמעון וסרלאוף:  איך אני, אם אני רוצה להביא אוכלוסייה צעירה איכותית למקומות הללו, איך אני יכול?     

שלי טל מירון: גם 11 יום זה לא סביר, בן אדם חולה, הוא רוצה ללכת לרופא

יצחק שמעון וסרלאוף: אבל תני לי, אני מוכן עכשיו לקנות בערבה 11 ימים, אבל 69 ימים, אתה כבר שוכח שחלית

יצחק שמעון וסרלאוף:  אז כדי לצמצם את הפערים החברתים הללו, שוב, אני לא בא להחליף את משרד הבריאות, אבל בנגיעות קטנות אני יודע לעשות שינויים גדולים

יצחק שמעון וסרלאוף:  אז תשמעו לדברים שאנחנו מביאים פה, כמובן בגבולות היכולת ובתקציבים שלנו, אלו ההצעות שלנו, זה מה שאנחנו עושים

יצחק שמעון וסרלאוף:       יש לנו, קודם כל, תמרוץ והבאת כוח אדם ממקצועות הרפואה

יצחק שמעון וסרלאוף:  אני אחבר את זה ביחד עם מלגות שאנחנו נותנים לסטודנטים לרפואה בנגב ובגליל, שרוצים לעסוק שאנחנו אומרים להם אנחנו ניתן לכם מלגה, ואתם תעסקו ברפואה בנגב ובגליל, לא תלכו לי למרכז

אליהו ברוכי: המלגה תלויה בזה שיגורו אחר כך?     

יצחק שמעון וסרלאוף: כן, בזה שיעסקו ברפואה בנגב ובגליל, זה תלוי בזה

יצחק שמעון וסרלאוף:  שם אני צריך אותם, בשביל זה אני נותן להם את המלגה

יצחק שמעון וסרלאוף:  בנוסף יש לנו פרויקט עם ארגון נפש בנפש להבאת רופאים מצפון אמריקה, הייתי שם בניו-ג'רסי עם רופאים פוטנציאלים שחלקם מתחייבים לעלות לארץ עד 2024

יצחק שמעון וסרלאוף:  קיבלנו משם, יחד עם הצוות של המשרד שלי שהיה שם, התעניינו 35 רופאים כמדומני שזה המספר, ואנחנו בקשר איתם, בסוף הם צריכים את כל הליווי שלנו, את כל המעטפת, הליווי המקצועי וגם המנטלי של המעבר

יצחק שמעון וסרלאוף:  אני אומר שזו ציונות כפולה, גם עלייה לארץ וגם להתיישב בנגב ובגליל זה יכול להביא תוספת

יצחק שמעון וסרלאוף:       עכשיו, תבינו, כל רופא שאני מביא לבית חולים אין לכם מושג כמה השפעה זה

יצחק שמעון וסרלאוף:  הייתי אצל פרופסור זרקא בזיו היה לו רופא אחד במיון ילדים, אבא שלו נפטר נסגר המיון ילדים, הוא לא ידע מה לעשות

יצחק שמעון וסרלאוף:  תחשבו היה לו עוד רופא

שלום דנינו: היה צריך אישור רב שהוא לא ישב שבעה ביום

יצחק שמעון וסרלאוף: לא יודע

שלום דנינו: כאילו, אני אומר, זה מגיע למצבים האלה?     

יצחק שמעון וסרלאוף: לא יודע, בדיוק

יצחק שמעון וסרלאוף:  לכן כל רופא שאני מביא לאחד מבתי החולים הללו, זה ממש עוזר, זה הצלת נפשות של ממש

יצחק שמעון וסרלאוף:  הקמת ותקצוב מוקדי רפואה דחופה, אני מדבר איתכם על קריית שמונה, שם יחד עם יושב ראש הקואליציה אופיר כץ וגם חבר הכנסת קרויזר, תודה שבאת, אנחנו שמנו במוקדים לרפואה דחופה גם בשדרות, אנחנו באיגום משאבים עכשיו בימים אלו כדי להביא להם את התקציב להפעלת מוקד לרפואה דחופה

יצחק שמעון וסרלאוף:  זה גם חשוב מאוד

יצחק שמעון וסרלאוף:       אני זוכר לפני שסגרנו את התקציב התקשרו אליי אנשים בוכים ואומרים שזה קריטי כל-כך עבורם, שהם חוששים שלא יהיה להם

יצחק שמעון וסרלאוף:  אתם יודעים, יכולים בצפון ובדרום, בנגב ובגליל, זה לא מרחק של רבע שעה, זה יכול להגיע למרחק של שעה וחצי נסיעה עם חולה באוטו שהוא יכול להיות בסכנה

דוד ביטן: תדע לך שהנושא הזה של הרפואה זה אולי הדבר הכי חשוב היום

יצחק שמעון וסרלאוף: נכון

דוד ביטן: שאם תצליחו לעשות את זה, זו תהיה הצלחה גדולה

יצחק שמעון וסרלאוף: נכון, זה יכול להיות הצלחה, וזה גם מציל חיים ממש

יצחק שמעון וסרלאוף:  כל פעולה שאני עושה בדבר הזה, זה מציל חיים קונקרטי

אליהו ברוכי: גם דיברתי על המחיר של הפינוי באמבולנס

אליהו ברוכי:  היום תושב בפריפריה משלם יותר יקר על נסיעה באמבולנס

יצחק שמעון וסרלאוף: נכון

אליהו ברוכי: והתחלנו לעשות בדיקות ורוב הפינוי, 80% זה מהמרכז

אליהו ברוכי:  אלו מתושבי הפריפריה, כל אלו שגרים שם פשוט לא מזמינים אמבולנס עולה להם יקר

אליהו ברוכי:  הסיפור הזה של להתפנות לבית חולים עולה יקר

דוד ביטן: למה? בגלל המרחקים?     

יצחק שמעון וסרלאוף: כן

יצחק שמעון וסרלאוף:  מכשור רפואי, גם, היה לנו קול קורא של מכשור רפואי מתקדם, השלמה לבתי חולים

יצחק שמעון וסרלאוף:  אני חנכתי לא מזמן MRI מתקדם בבית החולים פורייה

יצחק שמעון וסרלאוף:  זה מאוד משמעותי, אפשר לשאול את און מנהל בית החולים כמה זה היה קריטי עבורם, וגם את פרופסור זרקא

יצחק שמעון וסרלאוף:       קידום תחום המחקר הרפואי, בוא נכנס רגע לראש של רופא בגוש דן

יצחק שמעון וסרלאוף:  עכשיו נגיד, נתתי לו חבילת תמריצים, גם מענקים וכו', להגיע לבית חולים בגליל

יצחק שמעון וסרלאוף:  למה שהוא יבוא אם מבחינתו להגיע לאיכילוב לזיו זה ירידה ברמה? כי בית החולים ברמה נמוכה יותר

יצחק שמעון וסרלאוף:  ולכן אני צריך להעצים את בתי החולים, הדרך שלי להעצים אותם זה על ידי מחקר רפואי, מחקרים אקדמאיים, של מאמרים, ולכן המשרד הבין את זה ושוחחנו עם בתי החולים וזה היה ממש משמעותי, זה מחזק מאוד את בית החולים, את התדמית שלו, מייקר אותו אם תרצו, ואנחנו תמכנו ב-69 מחקרים

יצחק שמעון וסרלאוף:  לכל מחקר נתנו תקציב, קיבלו 120,000 שקלים, וזה מחזק את בתי החולים ובסוף בקצה זה מביא לשם עוד רופאים איכותיים שרוצים להיות חלק מההצלחה

דוד ביטן: הח"כים יקבלו עוד מעט זמן, ניתן לכם להתייחס

יצחק שמעון וסרלאוף: בית ספר לרפואה בצפת

יצחק שמעון וסרלאוף:  אנחנו תומכים בכ-20 מיליון במעבר שלו למבנה הקבע

יצחק שמעון וסרלאוף:  מרכז שיקום פורייה, כנ"ל אנחנו נעשה החלטת ממשלה בעזרת ה', ביחד עם גורמים נוספים במוסדות הלאומיים חלקם, שרוצים לקחת חלק ולעזור

יצחק שמעון וסרלאוף:  אני אומר לכם, שמרכז השיקום בפורייה שקם עכשיו בימים אלו, זה יהיה המרכז הכי טוב בארץ, תלכו לביקור שם, מקום מדהים שגם חוץ מהרמה המקצועית של בית החולים, התרשמתי שהוא ייתן מענה לכל האזור כולו

יצחק שמעון וסרלאוף:       כמובן יש להם בעיה שם שהם צריכים למעלה מ-500 צוותי רפואה, וגם שם אנחנו אמורים, בעזרת ה', לתת מענה

יצחק שמעון וסרלאוף:  יש לנו שם עבודת מטה, אנחנו בקשר ישיר עם הנהלת בית החולים, וגם המנכ"ל שלי ביקר שם לאחרונה, אני ביקרתי שם הרבה קודם לכן

יצחק שמעון וסרלאוף:  בוא נתקדם

שלום דנינו: 500 תקנים יש להם שצריך לאייש?     

יצחק שמעון וסרלאוף: צוותי רפואה

יצחק שמעון וסרלאוף:  זה כולל את כל המעטפת, לא רק רופאים, לא רק אחיות

דוד ביטן: ואין רופאים שמגיעים?     

שלום דנינו: אבל התקנים קיימים ואין?     

יצחק שמעון וסרלאוף: אין, הם צריכים לגייס כוח אדם איכותי לזה, זה יהיה אירוע גדול

יצחק שמעון וסרלאוף:  צריך לדעת מאיפה מביאים את זה נכון? צריך לתת גם חבילת תמריצים, להביא אנשים

יצחק שמעון וסרלאוף:  טוב, אנחנו על זה, מכירים את הפער הזה, ואנחנו פועלים

דוד ביטן: כבוד השר, יותר בקיצור כי אני רוצה לתת גם לח"כים להשתתף

יצחק שמעון וסרלאוף: אז אני אקריא ואם יש לכם שאלות

יצחק שמעון וסרלאוף:  התיישבות וגידול האוכלוסייה, עידוד התיישבות והגירה חיובית, אנחנו מדברים על הנחות גם בקרקע, גם כל המעטפת מסביב, ליווי

יצחק שמעון וסרלאוף:  יצרנו כלי שכשבן אדם, משפחה, רוצה לעבור לגליל ולנגב, היא מרימה טלפון, היא מקבלת את כל המעטפת, את כל הליווי הצמוד, אם זה קולטים מה הם רוצים בדיוק ואחר כך מכוונים את זה לקהילות שמתאימות לאזור מסוים שהם רוצים להתגורר בו, עוזרים להם לאתר את בתי הספר הנכונים לפי הצרכים שלהם, עוזרים להם להתחבר לתעסוקה שהם מחפשים

יצחק שמעון וסרלאוף:  בקיצור נותנים את כל המעטפת את הליווי הצמוד

יצחק שמעון וסרלאוף:  כדוגמה יש לנו התקשרות עם תנועת אור שהיא מלווה את אותן משפחות וזה מאוד משמעותי כשאתה רוצה לעבור ואתה רוצה להרגיש ביטחון במעבר שלך אז אנחנו מלווים את זה

יצחק שמעון וסרלאוף:       שימור הון אנושי איכותי

יצחק שמעון וסרלאוף:  תמיכה ברשויות מקומיות והרחבת מוכנותן לגידול האוכלוסייה

יצחק שמעון וסרלאוף:  אני אוהב רשויות שרוצות לגדול, שמציגה לנו תוכנית אסטרטגית, אני רוצה לעזור להן, אני אוהב לעזור להן

יצחק שמעון וסרלאוף:  אני אעזור לרשות שרוצה לגדול

יצחק שמעון וסרלאוף:  אנחנו עושים את זה על ידי קולות קוראים לתשתיות, אנחנו עושים את זה על ידי קולות קוראים למבני ציבור

יצחק שמעון וסרלאוף:  זה עוזר לראשי הערים כשהם רוצים לגדול

יצחק שמעון וסרלאוף:       החלטות כמובן, הכל בהחלטות ממשלה

יצחק שמעון וסרלאוף:  היכולת של המשרד להוביל החלטות ממשלה ולעשות איגום משאבים, אתם יכולים לראות החלטות ממשלה קרובות שיהיו מטרופולין באר שבע, נגב מזרחי, דיברתי על תעסוקה איכותית, התיישבות עירונית לב הגליל, בסוף כשאני רוצה להביא מסה של משפחות זה לא רק בהתיישבות הכפרית, זה בעיקר בערים, בערים הגדולות, בנוף הגליל, בכרמיאל, שם יש לנו עניין אסטרטגי להביא אוכלוסייה

יצחק שמעון וסרלאוף:  טבריה כנרת והעמקים, גם ליצירת תעסוקה איכותית, לעידוד תיירות וכו'

יצחק שמעון וסרלאוף:       טוב אני אדבר על השקעות בחברה הערבית, הבדואית, הצ'רקסית ובעדה הדרוזית

יצחק שמעון וסרלאוף:  מרכזי נעורים שאנחנו תומכים בהם אחרי בתי הספר, מוסדות ציבור כמו אצטדיון בירכא כמדומני

יצחק שמעון וסרלאוף:  מוסדות ציבור שאנחנו נותנים

יצחק שמעון וסרלאוף:       קול קורא ממצה משאבים זה קול קורא פגז

יצחק שמעון וסרלאוף:  למה? כי אני אומר לרשות אני נותן לך תקציב לקחת איש מקצוע שיידע להגיש לך קולות קוראים, בכל משרדי הממשלה אני נותן להם לצורך העניין 200,000 שקלים שייקחו מישהו, ואז הם יודעים לגשת לקולות קוראים ולזכות

יצחק שמעון וסרלאוף:  אז אני הפכתי את ה-200,000 שקלים האלו ל-10 מיליון שקלים

יצחק שמעון וסרלאוף:  ואנחנו זיהינו שהרבה רשויות בחברה הערבית ובעדה הדרוזית והצ'רקסית והבדואית יש להם פער בנקודה הזאת, אז אנחנו הוצאנו קול קורא, כמדומני זה הקול קורא הראשון שהוצאנו לממצה משאבים

יצחק שמעון וסרלאוף:      כישורי חיים, מיתוג תיירות, אתם יכולים לראות את זה, אם יהיו שאלות בהמשך, פרטני, אני אשמח בשמחה לענות

יצחק שמעון וסרלאוף:       אני אגע בקצרה בעוד תחומים שהמשרד עוסק בהם, רשות הצעירים, אנחנו מתמקדים בעיקר בתעסוקה

יצחק שמעון וסרלאוף:  יש לנו למעלה מ-200 מרכזי צעירים ברחבי הארץ

יצחק שמעון וסרלאוף:  אנחנו בונים עכשיו תוכנית אסטרטגית, שיתוף עם גורמי המקצוע, התיישבות צעירה, מתן מבנים יבילים, מבני ציבור, צרכים של מועדון רב תכליתי, או כל מיני צרכים שצפים לנו בתוך היישובים

יצחק שמעון וסרלאוף:  אני מעריך שזה יקרה בפועל ב-2024

יצחק שמעון וסרלאוף:       שכונות שנפגעו מהמסתננים

יצחק שמעון וסרלאוף:  אני מדבר איתכם לדוגמה השכונה שאני גר בה, ששם צריך לתת מענה לחזק את החוסן הקהילתי

יצחק שמעון וסרלאוף:  יישובים מאוימים

יצחק שמעון וסרלאוף:       אגף בכיר אזרחים ותיקים זה הבייבי שלי, כולנו מתישהו נהיה אזרחים ותיקים ולכן זה מאוד מאוד חשוב לנו לדחות את תקופת התלות, לתת להם לפתח אצלם עצמאות, שהיום שלהם יהיה מלא בתוכן, שיעשירו את עצמם

יצחק שמעון וסרלאוף:  אבא שלי יצא לפנסיה לפני שלוש שנים וגילה עולם

יצחק שמעון וסרלאוף:  הוא קם בבוקר, הולך לחוגים שהוא אוהב, הולך לשיעורי התורה שהוא אוהב

יצחק שמעון וסרלאוף:  בסוף לתת להם את המעטפת הזו, את המענה הזה, כי אזרח ותיק יכול לצאת לפנסיה או להתנוון ולהיות תלותי, או לגלות עולם חדש ולגלות את עצמו מחדש

יצחק שמעון וסרלאוף:  ואני רוצה שהאזרחים הוותיקים יפתח בפניהם עולם, ויש לנו תוכניות שאנחנו עושים, יושב הראש ביקש שאני אקצר, אבל יש לנו מגוון תוכניות, אני לא רוצה להרחיב ולפרט, אם יהיו שאלות אני כמובן אענה

יצחק שמעון וסרלאוף:       כמובן ערים מעורבות, מדברים על מרכיבי ביטחון אנחנו מדברים על חיזוק החוסן הקהילתי, וגם זה כחלק מהפקת לקחים שלנו של שומר החומות, אנחנו עושים גם עם הבל"מ שיתופי פעולה בנקודות הללו

יצחק שמעון וסרלאוף:  וזהו

יצחק שמעון וסרלאוף:  תודה רבה

דוד ביטן: אוקיי, קודם כל אני רוצה להגיד לכם שמשרד הנגב והגליל, עכשיו גם נוספו לו מטלות, זה משרד צעיר יחסית

דוד ביטן:  וכל מה שאתם רואים תוכניות וכו' זה מראה שאם מקימים משרד ייעודי, נותנים לו תקציב ראוי, אז אפשר לעשות דברים, אפשר לקדם אזורים שלמים

דוד ביטן:  הח"כים רוצים להתייחס

דוד ביטן:  בבקשה בוא נתחיל

סימון מושיאשוילי: אתמול הייתה לי שיחה עם ד"ר אלי ספיר

סימון מושיאשוילי:  הוא יושב ראש החוג הארצי לרדיותרפיה

סימון מושיאשוילי:  אחת הנקודות שנגענו בהן, הוא אומר לי תשמע, הנגב והגליל מקופחים ביותר

סימון מושיאשוילי:  הוא נתן לי דוגמה אחת של מכשירי קרינה בארץ, הפריסה שלהם ברחבי הארץ

סימון מושיאשוילי:  אז ככה, בצפון שבעה מכשירי קרינה, בדרום על כ-1

סימון מושיאשוילי: 5 מיליון תושבים 4 מכשירי קרינה, במרכז הארץ 15 ובירושלים תשעה

סימון מושיאשוילי:  מספרים שמדברים בעד עצמם בעצם

דוד ביטן: כן אבל קח בחשבון שרוב תושבי המדינה נמצאים במרכז, לא בפריפריה

שלום דנינו: האמת שהפערים לא נשמעו לי הגיוניים

סימון מושיאשוילי: תשמע, על 1

סימון מושיאשוילי: 5 מיליון תושבים ארבעה מכשירים? לא גדול?     

דוד ביטן: לא, אין ספר שצריך לעשות דברים שם, אבל קחו בחשבון

שלום דנינו: כמה אמרת יש במרכז?     

סימון מושיאשוילי: ירושלים לא נחשבת כאן למרכז, בירושלים יש תשעה

סימון מושיאשוילי:  במרכז 15

שלום דנינו: 15 על 5 מיליון? בהשוואה לירושלים יש, אוקיי

דוד ביטן: סימון בוא, קודם כל אני כל הזמן שומע את זה

דוד ביטן:  בגדול רוב תושבי המדינה ניצבים במרכז ולכן ברור שאתה צריך לתת שם שירות, אין ספק

דוד ביטן:  יחד עם זה, צריכים גם לעשות שינויים בפריפריה, בכל מה שקשור לשירותים הרפואיים, אין על זה גם ויכוח

סימון מושיאשוילי: מה שהשר אמר קודם, הוא שכח שהוא היה חולה

דוד ביטן: מה שאני רוצה לומר, הכל משרדי הממשלה אוהבים לעשות את הכל דרך העיריות, או פרויקטים דרך העיריות זה יותר נוח

דוד ביטן:  אבל המשרדים גם צריכים לקחת פרויקט ברמה הלאומית במובן הזה שהם עושים את זה לבד

דוד ביטן:  כמו הנושא של שיפור שירות הרפואה, זה נושא לאומי ממדרגה ראשונה, וטוב שלקחת את זה על עצמך, וזה חשוב ביותר, הרבה יותר מדברים אחרים אפילו

דוד ביטן:  אם אתה את זה משפר תאמין לי, כל תושב ותושב ירגיש את זה

דוד ביטן:  ואני ראיתי שאתה לקחת את זה עצמך, וזה נושא חשוב, ותקצה את זה תקצבים, ובלי תקציבים לא ילך שום דבר אתה יודע את זה

יצחק שמעון וסרלאוף: אני אגיד עוד משפט סימון, תשמע, בסוף יש 101,000 אתגרים, אני בחרתי להציג את האבנים הגדולות שהמשרד יתמקד בהם, כי אם אני אתחיל להתפזר לא מינה ולא מקצתה בסוף יהיה, תפסת מרובה לא תפסת

דוד ביטן: מינה ומקצתה אתה יודע מי אומר את זה? גוטליב

יצחק שמעון וסרלאוף: נכון, אז הנה אמרתי, תפסת מרובה לא תפסת

סימון מושיאשוילי: הוא הביא את זה מהמקור שלפני גוטליב

קריאה: גוטליב בסיעה שלכם או בסיעה שלו?     

דוד ביטן: אני גם כן לא יודע

שלום דנינו: האמת שאנחנו יכולים לעשות החלפות, ניקח את אלמוג, ניתן אותה

דוד ביטן: יישאר תיקו

ששון גואטה: אין להם בעיה עם זה, דרך אגב הוא לא יתנגד עכשיו

דוד ביטן: אל תסבכו את השר

סימון מושיאשוילי: הוא יחזור ללא מינה ולא מקצתה

יצחק שמעון וסרלאוף: חז"ל אמרו 'מילה בסלע משתוקא בתריין' אז אני מעדיף לשתוק

יצחק שמעון וסרלאוף:  בכל מקרה, אז אני מעדיף להתמקד באבנים הגדולות הללו, לתת שם בוסט כדי לצמצם את הפערים, כדי לתת את איכות החיים במיוחד כשמדובר בתחום הבריאות שזה אחד מהאבנים שנגעתי בהם שזה ממש פיקוח נפש, בלי שאין לך בריאות, אז מה שווה כל השאר?     

אליהו ברוכי: כבוד השר, אני יצא לי לבקר במועדונים של אזרחים ותיקים, חולי דמנציה

אליהו ברוכי:  ברוך ה' אבא שלי בריא, ההורים שלי בריאים, אבל אני חושב, אסור להזניח את האזרחים האלה גם

אליהו ברוכי:  בתוך הנושא הזה, אני מבין שאזרחים הוותיקים זה לא רק בנגב וגליל, נכון? האגף הזה מטפל בצורה רוחבית בכל הארץ

יצחק שמעון וסרלאוף: רגע, אזרחים ותיקים זה בכל הארץ

יצחק שמעון וסרלאוף:  צעירים זה בכל הארץ

אליהו ברוכי: אז יצא לי לבקר במועדונים של אנשים מבוגרים, חולי דמנציה

אליהו ברוכי:  הפיקוח עליהם הוא מכל כיוון אפשרי, העזרה היא מכל כיוון

יצחק שמעון וסרלאוף: שניה רגע אני אחדד, אזרחים ותיקים סיעודיים זה כבר יוצא מהתחום שלי

יצחק שמעון וסרלאוף:  כמדומני זה ברווחה

שלום דנינו: שם זה מתחלק לשלושה, הסיעודיים עצמאיים זה רווחה, הסיעודיים הרפואיים על כיסא גלגלים זה משרד הבריאות ויש את השיקומיים שזה הקופות

יצחק שמעון וסרלאוף: התפקיד שלי זה לדאוג שהאזרחים הוותיקים יישארו אצלי ולא יצטרכו להגיע לרווחה ולא למשרד הבריאות

אליהו ברוכי: כמו שיושב הראש אמר, הבריאות, דיברתי איתך על זה וזה ממשיך הלאה, קופות חולים, בפריפריה אתה מגיע למקומות שבאזור גדול מאוד, רחב מאוד, יש קופה אחת, וכשאין תחרות אין שירות

אליהו ברוכי:  וזה באמת אחד

יצחק שמעון וסרלאוף: מה סיכמנו שנעשה עם זה? מה שלחתי אותך למה? לעשות עבודת מטה נכון?     

אליהו ברוכי: בנושא של האמבולנסים אני אומר, זה נושא אחד שאנחנו דיברנו ונטפל בזה בעזרת ה'

אליהו ברוכי:  אבל הנושא של קופות חולים, אתה מגיע ליישוב, נזכיר את ירוחם, אני חושב שגם היום בירוחם יש רק קופת חולים אחת, וכשאין שתי קופות אין שירות, זאת עובדה, זה לא רק סיסמה זו עובדה

אליהו ברוכי:  כשאין תחרות אין שירות

יצחק שמעון וסרלאוף: כן

שלום דנינו: אפשר אדוני יושב הראש? יש רשות דיבור?     

דוד ביטן: כן כן יש לכם

שלום דנינו: אני רוצה להתחיל עם משהו יותר גדול בנושא של מטרופולין באר שבע ומטרופולין העיר שאתם תבחרו

שלום דנינו:  אני חושב שזו החלטה שצריכה להתקבל ברמת ממשלה שבאמת משנה את סדרי העדיפויות

שלום דנינו:  יושב פה, אני מבין סמנכ"ל משרד התחבורה

שלום דנינו:  הוא הוזמן לכאן? הוא נמצא? יש נציג

שלום דנינו:  וכשאנחנו מדברים על פיתוח של נגב ומשילות, וכל הדברים האלה מתחברים לזה, ואנחנו דנים בזה, למשל פה, שני דיונים ואנחנו לא מצליחים לקבל תשובה על התשתיות בנגב, אחד, כביש 40 שהוא המסוכן ביותר, פי ארבע מכל כביש, אבל התפיסה היא של עלות-תועלת, וכשהם עושים את החשבונות של עלות-תועלת אז כל הזמן כל הכספים מתרכזים בירושלים ותל אביב

שלום דנינו:  עוד רכבת, עוד חשמול, עוד כביש גדול

שלום דנינו:  ואני חושב שצריך לא לכרסם במובן השלילי במטרופולין המגה מטרופולין תל אביב

שלום דנינו:       זאת אומרת בוא נתחיל לרוקן את המרכז הזה מכל מיני מוסדות לאומיים שלא חייבים להיות בתל אביב

שלום דנינו:  וזה מתחבר אחרי זה ל-300,060 רכבים שנכנסים כל יום לתל אביב, ואין להם חניות כי כל החניות שיש בתל אביב זה 300,000 לתושבים שלהם, ואז הם מעלים את החניה, מי משלם? האנשים שבאים מהפריפריה, גם מראשון וגם מזה

שלום דנינו:  אז זה השינוי העקרוני שצריך שייפול האסימון לממשלה

שלום דנינו:       דיברת על - - - וכל החבר'ה שעולים לנגב

שלום דנינו:  עדיין אין תוכנית במשרד התחבורה לרכבת עכשיו זה צריך לקרות עוד כמה שנים

שלום דנינו:  זאת אומרת הכל הולך לאט כשמדברים על נגב וגליל

דוד ביטן: הכל הולך לאט בלי קשר

שלום דנינו: אני פספסתי באמת להגיד לך א' בהצלחה, ומרגישים את הרוח שלך בכל הנגב, את החריצות שלך, את העבודה, באמת אין ראש עיר או ראש מועצה שלא שמעתי על הפגישה שלך איתו, שהקשבת בסבלנות

שלום דנינו:  באמת עשיתם עבודה יוצאת מן הכלל

שלום דנינו:  ואני אומר, זה מעבר למשרד שלכם, מעבר, זה כל הממשלה הזאת צריכה לחשוב אחרת על הנגב

שלום דנינו:  ואי לא חושב שרואים איזה שינוי גדול, וזה מרחב המחיה

שלום דנינו:       בשנת 2050 מדברים על זה שמדינת ישראל מכפילה את האוכלוסייה שלה

שלום דנינו:  איך תכפילו אם עכשיו לא רצים עם הרכבת לאילת? לגמור את כביש 6 שהולך דרומה? הרכבת לחבר'ה של - - -, אלו האבנים הענקיות, לא הגדולות

שלום דנינו:  ואני לא מרגיש את זה

שלום דנינו:  אנחנו פה בוועדה נלחמים על כל כביש מצ'וקמק לא מצליחים להזיז את זה

שלום דנינו:  אז אני מקווה מה שאמר דוד, השרה תהיה פה, אלא אם כן משרד התחבורה רוצה להגיד משהו

דוד ביטן: אבל זה לא המשרד שלו, עזוב

שלום דנינו: - - - אם אתה תעביר את החוק הזה על עשרה יישובים אז זה יהיה חכם וגאוני

יצחק שמעון וסרלאוף: תראו, נכון דברים קורים לאט, אבל בסוף הם קורים במיוחד כשאתה נמצא במקומות שאתה פועל כדי לגרום לזה לקרות, והפכנו את המשרד למשרד אסטרטגי

יצחק שמעון וסרלאוף:  משרד האוצר בשיתוף עם כלל משרדי הממשלה שמו 200 מיליון שקלים לתכנון רכבת מקריית שמונה לאילת, אני שם את זה בצד, לראשונה יש תקציב לטובת תכנון, זה הראשית של הראשית

יצחק שמעון וסרלאוף:       דבר שני דיברת על כבישים בנגב ובגליל שיש דברי תקועים, זו בדיוק הסיבה שביקשנו להיכנס לעולמות התכנון, זו בדיוק הסיבה כדי להביא את הפה שלהם, את הצרכים שלהם לאותן ועדות, להביא את הצרכים שלהם לרמ"י, לשבת שם ולגרום לדברים לקרות ולהצביע על זה

יצחק שמעון וסרלאוף:  לדוגמה ראש עיר שיש לו פרויקט מסוים שחשוב לנו לעזור לו לקדם את זה בעיר שלו דרך הנציגות שלנו בוועדות

יצחק שמעון וסרלאוף:  זו התשובה בדיוק לשאלה ששאלתם בהתחלה

יצחק שמעון וסרלאוף:  זו הסיבה שאנחנו הפכנו את המשרד למשרד אסטרטגי, אני לא רוצה רק לחלק כספים להיות איזו קופה קטנה, אני רוצה להביא שינוי אמיתי בשטח

שלום דנינו: זה נכון

דוד ביטן: זה נכון, אחד החסמים הגדולים

שלום דנינו: אני מזדהה עם המחשבה הזאת

דוד ביטן: חסם גדול מאוד זה ועדות לתכנון הבניה, והמנהל

דוד ביטן:  זה חסם מאוד גדול

דוד ביטן:  וזה שהם נכנסו לוועדות זה חשוב מאוד

יצחק שמעון וסרלאוף: ויש לנו היום, אני לא יודע מה היה בעבר, שמעתי שלא היה עשר אבל היום יש לנו שיתוף פעולה מלא עם משרד השיכון, עם השר גולדקנופף, עם הרמ"ט שלו בבצ'יק ועם ינקי קוינט מנכ"ל רמ"י, אנחנו עובדים בשיתוף פעולה מלא

יצחק שמעון וסרלאוף:  הם מבינים את הבעיות, אנחנו מציפים, הם מבינים והם עוזרים לנו

יצחק שמעון וסרלאוף:  אנחנו בעבודה מטה משותפת, כל הזמן יש בינינו קשר, אנחנו כל הזמן מציפים בעיות ונותנים פתרונות

יצחק שמעון וסרלאוף:       דבר אחרון זו היכולת שלנו לגרום למשרדים לתעדף את הנגב והגליל

יצחק שמעון וסרלאוף:  לצורך העניין אם אני בא לשרה מירי רגב ואני אומר לה אני רוצה לבנות כביש גישה ליישוב מסוים שלא יהיה בעיקוף

יצחק שמעון וסרלאוף:  אז היא יכולה לומר לי תשמע השר וסרלאוף תודה רבה עם כל הכבוד, יש לי מלא פרויקטים, זה לא בראש סדר העדיפויות שלי

יצחק שמעון וסרלאוף:  אבל אם אני בא אליה ואומר לה תקשיבי אני שם 50% על הכביש, אם אני מתקצב 50% כולם כבר מדברים אחרת, אני אומר לך

יצחק שמעון וסרלאוף:  אנחנו עושים את זה עם משרדי ממשלה

יצחק שמעון וסרלאוף:  היום יש לי שותפות כמעט עם כל משרד ממשלתי במצ'ינג, אתה מבין? ולכן דרשתי גם תקציב משמעותי כדי שאני אדע לתעדף דברים

יצחק שמעון וסרלאוף:  וזה מה שאנחנו עושים, ב-2024 תהיה לנו יכולת יותר גדולה לעשות את זה גם

שלום דנינו: הבנתי ממך שה-250 מיליון יגיעו אז ל-2024?     

יצחק שמעון וסרלאוף: נכון, התוספת הזאת תגיע בכל מקרה

דוד ביטן: לפני זה אני רוצה רגע את הח"כים

דוד ביטן:  התנועה הקיבוצית, יש לך דקה

דוד ביטן:  רפי עשת

רפי עשת: אני אשתדל אפילו לקצר מדקה

רפי עשת:  אבל טרחתי ועליתי לירושלים לעיר הקודש, ובכל אופן אז תרשו לי כמובן להציג את הדברים ואני אעשה את כמובן בקיצור

רפי עשת:  אבל אני מרשה לעצמי לומר לכם ממרום שנותיי וממיעוט ביקוריי בוועדות הכנסת, שהתרשמתי עמוקות מאוד מהחזון שהוצג כאן על ידי השר, ומדרכי הפעולה, ואין לי אלא לאחל שכל מה שהוצג כאן אכן יתגשם, זאת תהיה ברכה גדולה מאוד לעם ישראל

רפי עשת:       אבל לא רק בשביל זה עליתי לירושלים, עליתי לירושלים בשביל להציג איזושהי לקונה שיש בכל המערכת הזאת ואני רוצה לציין אותה

רפי עשת:  אני רפי עשת, חבר, נציג ציבור ברשות לתכנון ופיתוח החקלאות במשרד החקלאות

רפי עשת:  אני יושב כנציג ציבור בשתי המוסדות העיקריים הסטטוטוריים, בוועדת הפרוגרמות שעוסקת בתכנון החקלאי, ובוועדת הקרקעות העליונה שעוסקת בהקצאת קרקע לשימוש חקלאי

רפי עשת:       הוועדות האלה שיושבות במרכז במשרד החקלאות נשענות על מנגנון שלם של ציבור עובדים מקצועי, שמכין את כל תשתיות הפיתוח של החקלאות במדינת ישראל על כל מרחבי מדינת ישראל, לא רק גליל ונגב, אלא על כל מרחבי מדינת ישראל, והגופים האלה הם גופים סטטוטוריים שממליצים לשר לאשר את הפרוגרמות החקלאיות שנבחנות באופן מקצועי וייסודי, ולאור החלטת השר זה מופנה לוועדת הקרקעות העליונה על מנת להמליץ לרשות מקרקעי ישראל להקצות את הקרקע לשימוש החקלאי

רפי עשת:  אלא שמשרד החקלאות הסמכות ניטלה ממשרד החקלאות - - -     

דוד ביטן: אז הוא יתייחס לזה בסוף

דוד ביטן:  דיברתי על ההתחלה, על מה שכתוב בעיתון היום

רפי עשת: אם תרשה לי

דוד ביטן: לא אין הרבה זמן

רפי עשת: זה יהיה קצר מאוד

דוד ביטן: כבר סיימת זה לא שזה יהיה קצר

דוד ביטן:  סיימת בבקשה

דוד ביטן:  רשות מקרקעי ישראל, חגי סלע פה?     

חגי סלע: שלום וברכה, קודם כל באמת מה ששמעתי ממשרד נגב גליל זו באמת בשורה

חגי סלע:  אני בא ממחוז דרום, מהנגב, ואני יכול לספר שרשות מקרקעי ישראל גם משתפים פעולה וגם מפתחים מאוד מאוד את היישובים הקיימים במסגרת הסכמי הגג, שיווק יחידות דיור, הקצאות קרקע לתעסוקה, לתיירות, גם במחרים יותר מופחתים ופטור ממכרז

חגי סלע:  ובהחלט אפשר לראות את צפון מערב הנגב, מה שקרה בצפון מערב הנגב היום זה פשוט לא ייאמן, זה כבר התקרב לכיוון מרכז הארץ, ולכן אני חושב שגם מזרח הנגב שהוא יבוא ויתקדם, ויש תוכניות גם של רמ"י לעניין הזה, ואני חושב שבסך הכל זה עניין של זמן

חגי סלע:  ותודה רבה וזה מאוד מאוד חשוב

דוד ביטן: אוקיי

דוד ביטן:  קיבוץ הדתי? קצר

ניצן אבירן: אני אעשה את זה בקצרה ואשלים את הדברים של ידידי רפי עשת

ניצן אבירן:  תראו, ההחלטה של הממשלה לעשות את המעבר הזה ממשרד החקלאות למשרד נגב וגליל, זכותה של ממשלה לעשות את זה, אלא שצריך לבנות את המנגנון שייתן את המענה לצורך הזה

ניצן אבירן:  המנגנון כרגע עוד לא קיים, אני מתחבר לכל הברכות שנאמרו לך, אדוני השר, על המצגת

ניצן אבירן:  תתנו בבקשה מענה על הצורך הזה כיוון שברגעים אלו מאות ואלפי מתיישבים ממתינים לקבלת מענה לטובת העניין הזה

ניצן אבירן:  יש פה הכרח לייצר רציפות של עשייה שלאורך הרבה מאוד שנים במשרד החקלאות, כדי שהמענה הזה לא ייעצר - - -     

דוד ביטן: בסדר עוד מעט הם יתנו התייחסות, זה גם דבר שאנחנו רוצים לדעת מה קורה עם זה, זה שעושים העברה זה לוקח זמן, אני מבין את זה, אבל צריך לסיים את התהליך הזה כי זה מפריע להרבה מאוד אנשים

דוד ביטן:  עמיחי דרורי יש לך דקה גם כן, קדימה

חסיה דרורי: תודה

חסיה דרורי:  שתי נקודות בהמשך לדברי כבוד השר

חסיה דרורי:  דבר ראשון רשויות מקומיות פריפריאליות נאלצות להשתתף בעשרות מיליוני שקלים בשנה, בנושא ניידות נט"ן ואט"ן בגלל חוסר, עדיין אין הסדר חוקי לנושא של מימון הניידות הללו, הדבר הזה מכביד על תקציבן, ואנחנו חושבים שלא הרשויות המקומיות צריכות להשתתף בנושא הזה, אלא משרד הבריאות, בוודאי ולא הן, ואנחנו חושבים שזה צריך הסדרה, נשמח להעביר אליך ניירות

חסיה דרורי:  דבר נוסף, הנושא של הפריפריה החברתית

דוד ביטן: לא ידעתי שיש בעיה כזאת

שלום דנינו: אתה בטוח שהרשויות משלמות על נט"ן וזה?     

חסיה דרורי: בוודאי, נשמח להעביר ניירות

דוד ביטן: הגיע הזמן שישלמו משהו, מה קרה, אני לא מבין

דוד ביטן:  מה הבעיה עם זה? אתם צריכים גם כן להשתתף במאמץ הלאומי, הרשויות הלאומיות

דוד ביטן:  לא על כל דבר אתם צריכים לקבל החזר, אתם לא בנק

ששון גואטה: הבעיה שבנגב ובגליל, הרשויות אין להן כסף, זה לא המרכז

דוד ביטן: יש גם להן כסף, תאמין לי

דוד ביטן:  הם מחליטים מה לשלם מה לא לשלם, יש גם להן

דוד ביטן:  ואם אין להם הן מקבלים מענקי איזון מהמדינה

חסיה דרורי: אנחנו סבורים שרשויות מקומיות לא צריכות להשתתף בניידות לבריאות תושביהם זה משרד הבריאות

דוד ביטן: ובמה אתם כן, רשויות המקומיות?     

חסיה דרורי: כל שאר הנושאים המוניציפליים שהרשויות מתקצבות בעשרות מיליארדים

חסיה דרורי:  נקודה אחרונה בנושא הפריפריה החברתית, ברשותך השר, זה עבר למשרד הפנים

חסיה דרורי:  אבל הנושא הזה היום לא מטופל עדיין על ידי משרד הפנים, אין גוף עדיין במשרד הפנים שנותן מענה לרשויות 1-4 בוודאי לא לרשויות גם שמתוקף החלטה 550 אבל גם מעבר לזה

דוד ביטן: טוב תודה, זהו, יש לי עוד שמונה דקות, זה מה שנשאר לנו

דוד ביטן:  לפני שאני אתן לך גם להשיב על הבעיה

דוד ביטן:  זו באמת בעיה מהותית, עדיין לא ידעתי שזה עדיין בין הכיסאות בגלל המעבר

דוד ביטן:       לפני זה אני רוצה לומר לחברי הכנסת משהו שלא בסדר היום, שהצעת חוק שעברה בוועדת שרים חקיקה, בנושא ריבית על העו"ש, אפשרות לתת ריבית, נחסמה על ידי הנגיד ועל ידי הבנקים בלחץ, ואם זה המצב שעושים משהו לטובת האזרחים ויש לחץ של הפקידות הבכירה והממשלה מתקפלת, אז בנושא יוקר המחיה אנחנו לא נגיע לשום דבר לצערי בקדנציה הזאת, ואני מוחה על העניין הזה, אני חושב שכן היה צריך להעביר את הקריאה הטרומית ולנהל משא ומתן גם עם הנגיד, וגם עם הבנקים על העניין הזה, וזה לא דבר שגורם לבנקים להתמוטט עם כל הכבוד, עם כל רווחי הבנקים כתוצאה מעליית הריבית

דוד ביטן:  ואני קורא לראש הממשלה, ולא יודע, אמרו שגם דרעי בעניין, לשנות את ההחלטה הזאת ולאפשר לקואליציה להצביע על העניין הזה, כי זה דבר שחשוב מאוד לציבור

דוד ביטן:  כבוד השר בבקשה

יצחק שמעון וסרלאוף: רגע, אלי הוא רוצה להגיד איזה משהו, כי יש לו דקה

יצחק קרויזר: אני פשוט רץ בין הוועדות השונות

דוד ביטן: בבקשה, בסדר

יצחק קרויזר: קודם כל תודה רבה אדוני השר, יושב הראש

דוד ביטן: אתה רואה? אחווה מפלגתית

ששון גואטה: אז איפה אלמוג?     

דוד ביטן: אלמוג הוא עכשיו לא במפלגה, רק רשמי

יצחק קרויזר: רציתי באמת לנצל, כשהשר מגיע לוועדה זה אירוע חשוב

יצחק קרויזר:  פספסתי ככה, אבל הייתי בחלק הקודם כשהשר דיבר על הרפואה בפריפריה, אני יודע כמה שאתה על זה ומדויק על הנושא

יצחק קרויזר:  אני חושב שגם נגעת באחת הבעיות הקריטיות, גם אתה דיברת על כך יושב הראש, שהנושא של השוואת הפערים ברפואה בפריפריה הוא חייב להיות על סדר היום הציבורי שלנו כאן בכנסת

דוד ביטן: אני רוצה גם להגיד, עזוב עכשיו את ההשקעות דרך הרשויות

דוד ביטן:  שני הדברים שבאמת הוא מביא בשורה, זו מלחמה בנושא של הרפואה, שזה חשוב, והנושא שהוא קיבל נציגים בוועדות תכנון ובניה ובמנהל, שזה אחד החסמים הגדולים ביותר שאם הם באמת ייכנסו לעניין, זה יביא לשינוי משמעותי

יצחק שמעון וסרלאוף: אני לא קיבלתי, אני לקחתי

יצחק שמעון וסרלאוף:  אף אחד לא היה נותן לי את זה

דוד ביטן: קיבלת במסגרת ההסכם הקואליציוני

יצחק קרויזר: אני מחזק כי זו הנקודה

דוד ביטן: אז אלו שני בשורות שהבאת לנו לוועדה

יצחק קרויזר: גם בתעסוקה

דוד ביטן: תעסוקה זה חשוב מאוד, זה דברים שתמיד המשרד עושה

דוד ביטן:  אבל אלו שני דברים שיכולים לבוא לך, אלו מנועי צמיחה מבחינת הנגב והגליל

יצחק קרויזר: חשובות מאוד כי לפתוח עוד מיטות בבתי החולים זה חשוב, אבל כשאין רופא שיהיה בבית חולים, ורופא מומחה ולרוב, ובצדק עד היום, נמצאים בבתי החולים במרכז, אבל להעלות בחזרה את היוקרה לבתי החולים בזיו, בפוריה, באילת, לבתי החולים הפריפריאליים שהמחסור שם ברפואה של רופאים מומחים זה המחסור

יצחק קרויזר:  אני חושב שפה השר נגע כמו שאתה אמרת, בשתי הנקודות, אחד זה להביא את אותם הרופאים המומחים והרפואה המתקדמת לפריפריה, וכמובן המעטפת של אותו רופא, שזה מה שגרם להרבה רופאים לחזור חזרה למרכז או לא להגיע, שלא היה להם את מה שאתה מטפל בו שזה פריצת החסם של ההתיישבות, הקהילה, לבנות להם באמת סביבת מגורים ועבודה לשאר בני המשפחה שלהם, אז מודה לך בשם תושבי הפריפריה

דוד ביטן: טוב, אין לנו הרבה זמן

דוד ביטן:  האם אתה יכול להשיב קודם כל על העניין?     

יצחק שמעון וסרלאוף: אני אתן לאופיר מלשכת מנכ"ל להתייחס לדברים

שלום דנינו: אנחנו לא מודעים לזה, אז תן בכותרת מה זה - - -          

דוד ביטן: זה פעם ראשונה קראתי בעיתון היום

אופיר כץ: אז בהסכמים להקמת הממשלה הוסכם שהרשות לתכנון ופיתוח הכפר במשרד החקלאות תעבור למשרד הנגב והגליל כמו שהשר התייחס מהמקום של הראייה האסטרטגית לפתח את הנגב והגליל ולעזור לרשויות בפתרון החסמים גם בוועדות התכנון ובמנהל התכנון ומטה התכנון וגם אצל רמ"י

אופיר כץ:  ברשות ישבה גם פיתוח הכפר, ברשות לתכנון ופיתוח הכפר יש גם חלק של פיתוח הכפר, ובאחריותם היה ועדת פרוגרמות והקרקעות שאחראית על ניהול הקרקעות בכל המרחב הכפרי

אופיר כץ:  לצערנו התהלי הארוך מאוד עוד לא הסתיים והעברת האחריות עברה לפני שבועיים, אם אני לא טועה, והסמכות על האחריות על ועדת פרוגרמות וקרקעות עברה למשרד, ואנחנו עכשיו בתהליך למידה

אופיר כץ:  לצערי ההעברה המלאה של התקנים וכל מה שצריך להעביר בין משרדי הממשלה עוד לא עבר חלק בצורה מלאה ועוד לא הוסכם באופן מלא, וזו אחת הסיבות המרכזיות לעיכוב

שלום דנינו: היחידות לא עוברות בשלמותן? כאילו, אם הן יושבות במשרד ברחוב זה, זה רק עובר תחת אחריותכם

שלום דנינו:  כאילו מה זה, מעתיקים את הפקידים?     

דוד ביטן: טוב אני רוצה ככה

דוד ביטן:  זה באחריותנו הסיפור הזה?     

אופיר כץ: לא, אנחנו נפתור את זה בצורה מהירה

דוד ביטן: אני מבקש לעשות דיון מיוחד בעניין הזה בוועדה כמה שיותר מהר

דוד ביטן:  נמצא זמן ונעשה, אנחנו לא נשאיר את זה באוויר

דוד ביטן:  בנושא הזה אנחנו נעזור לכם

אופיר כץ: כבוד יושב הראש אני אתייחס בקצרה

אופיר כץ:  אני אגיד שהאחריות עברה אלינו ואנחנו למדים את זה כדי להפעיל את זה בצורה כמה שיותר מהר כי אנחנו מבינים את הרציונל

דוד ביטן: נעשה לזה דיון מיוחד, זה לא ענין של שתי דקות, ואז מר עשת, תוכל להתייחס לזה באריכות וכמו שצריך

רפי עשת: אני אשמח, תודה רבה לך

דוד ביטן: אני קודם כל רוצה להודות לשר על הדיווח, למדנו שאתם באמת שיניתם כיוונים ועושים דברים ואני בטוח שבעוד שנה, כשאנחנו נשב עוד פעם, כבר יהיו לזה תוצאות טובות

דוד ביטן:  אז אני מודה לכולם שבאו, תודה רבה לשר, הישיבה הסתיימה